Jõed on oluline geoloogiline välisjõud. Nad uuristavad maapinda ja kannavad maismaa kulumisel tekkinud murendit ookeani ja siseveekogudesse. Esineb ju jõesetteid kõikide ajastute setendeis ja kivimeis. Jõesetetega on seotud kivi ja pruunsöe, kulla ja plaatina, boksiidi ja teiste maavarade maardlad. Jõgedes peituvat energiat kasutab inimene juba ammustest aegadest vesiveskites, praegu hüdroelektrijaamades, rajades selleks kõrgeid tamme nende taha jäävate veehoidlatega. Samal ajal võivad jõed üle kallaste tõustes üle ujutada suuri maaalasid ja põhjustada ulatuslikke purustusi.